Usambarabanen

Usambarabanen er en jernbanestrekning i den østafrikanske staten Tanzania. Den går mellom byen Moshi ved Kilimanjaro og Tanga ved Indiahavet, og var den første jernbanen som ble bygget i Tysk Østafrika, i dagens Tanzania.

Anlegget av banen, som ble konstruert med meterspor, ble startet 1893 i Tanga i Tysk Østafrika, 4. oktober 1911 kunne strekningen tas i bruk. Offisiell åpning var 7. februar 1912. Opprinnelig var det prosjektert å forlenge strekningen til Arusha, men på grunn av den første verdenskrig ble dette lagt på is. Strekningens reisetid var ved åpningen 58 timer og 40 minutter.

Under den britiske mandatsforvaltningen etter krigen ble det bygd en forbindelse fra Usambarabanen til Voi på Ugandabanen i Kenya, og den planlagte forlengelsen til Arusha ble realisert 1929.  Etter at Tanzania ble uavhengig ble det bygd en forbindelse mellom Ruvu langs Tanganyikabanen og Mruazi på Usambarabanen.

Persontrafikken ble nedlagt i 1990-årene. Også godstrafikken har blitt nedlagt for å muliggjøre en oppgradering av hele strekningen. Regjeringens eiendomsforvaltning Rahco har kontaktert et konsulentfirma for en studie over følgene av en oppgradering. En forbindelse til Musoma havn er del av studien. Uganda og Tanzania har blitt enige om at en eventuell trasé skal passere Serengeti nasjonalpark med en sikkerhetsavstand på knapt 100 km.

Linjekart 

|}

Referanser

Eksterne lenker 
 

Jernbanestrekninger i Tanzania
Jernbanestrekninger åpnet i 1911